આ અંગે પોલીસ ચોપડે નોંધાયેલી વિગત અનુસાર વાલોડ તાલુકાનાં બુહારી ખાતે આવેલ બલ્લુકાકા ધામમાં રહેતા રમેશભાઈ દાજીભાઈ પટેલ મૂળ મહુવા તાલુકાનાં બુટવાડા ગામના રહેવાસી છે અને હાલ નિવૃત્ત જીવન ગાળી રહ્યા છે. બુટવાડા ગામમાં ખેતી હોવાથી તેઓ રોજ બુહારીથી બુટવાડા અપ ડાઉન કરે છે. બુધવારે સવારે આઠ વાગ્યે તેઓ બુટવાડા આવ્યા હતા અને નવા મકાનનું બંધક્મ ચાલતું હોય બાજુમાં બનાવેલ પતરાના શેડમાં બેઠા હતા. તે સમયે બપોરે એકાદ વાગ્યાની આસપાસ રમેશભાઈના કાકા છીમાભાઈનો છોકરો જેરામભાઈ છીમાભાઈ પટેલ, તેનો દીકરો જિગ્નેશ જેરામ પટેલ અને પત્ની મધુબેન જેરામભાઈ પટેલ તેમની રમેશભાઈ પાસે આવ્યા હતા. ત્રણેય રમેશભાઈ સાથે ગાળા ગાળી કરી તને જમીનની હદ ખૂબ જોઈતી છે, તને આજે બતાવી દઈ તેમ કહી જેરામ એકદમ ઉશ્કેરાય ગયો હતો અને કુહાડીથી રમેશભાઈના માથામાં ત્રણ ઘા મારી દીધા હતા. રમેશભાઈએ બૂમાબૂમ કરતાં તેમનો ભાઈ હરીશભાઇ અને ભત્રીજો ચેતન બચાવવા માટે વચ્ચે પડ્યા હતા. ચેતનને જિગ્નેશ અને મધુબેન પકડી રાખ્યા હતા અને જેરામભાઈએ તેના પર કુહાડીના વાર કરતાં હરીશભાઈ તેને બચાવવા ગયા તો તેમના પર પણ કુહાડીથી હુમલો કરી દિધો હતો. ત્રણેયને ગંભીર ઇજા પહોંચાડી જેરામ તેના પુત્ર અને પત્ની સાથે જતો રહ્યો હતો, બાદમાં ગ્રામજનોને રમેશભાઈ, હરીશભાઇ અને ચેતનભાઈને સારવાર અર્થે વલવાડા સરકારી દવાખાને લઈ ગયા હતા. જ્યાંથી તેમને વધુ સારવાર માટે નવસારીની સિવિલ હોસ્પિટલમાં ખસેડવામાં આવ્યા હતા. પોલીસે રમેશભાઈની ફરિયાદના આધારે જેરામ પટેલ, જિગ્નેશ પટેલ અને મધુ પટેલ વિરુદ્ધ ગુનો નોંધી આગળની તપાસ હાથ ધરી છે.